《游仙曲为张真人羽化而作 其二》
宋代·王称

刚飙载飞轩，上溯无始乡。心冥一气表，坐断万劫场。

兹来食色身，缅邈情俱忘。长歌答云璈，朗咏流玉章。

空明结真无，昼夜何煌煌。嗟哉下土家，仰止徒悲伤。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。